**ZÁPISNICA č.5**

**zo zasadnutia Študentskej rady Prešovskej univerzity v Prešove, FZO,**

**konaného dňa 13.02.2023**

**Prítomní:**

Adam Kopilec, predseda ŠR FZO

Kristián Kriška, podpredseda ŠR FZO

Gabriela Halčišáková, tajomníčka ŠR FZO

Miriam Vansáčová

Viktória Timková

Radka Valeková

Ivan Dula

**Program**:

1. Otvorenie a uvítanie členov študentskej rady
2. Zhodnotenie aktivít ZS 2022/23
3. Zhotovenie plánu pre nasledujúci semester
4. Návrhy od študentov FZO
5. Diskusia
6. Záver

**K bodu 1: Otvorenie a uvítanie členov študentskej rady**

Adam Kopilec, predseda Študentskej rady (ďalej len ŠR) FZO, otvoril prvé stretnutie v letnom semestri 2023 a privítal vážených členov ŠR FZO, ktorí sa pripojili na on-line stretnutie.

**K bodu 2: Zhodnotenie aktivít ZS 2022/23**

Kristián Kriška, podpredseda ŠR FZO, vyzval jednotlivých členov, aby sa vecne vyjadrili k úspešnosti aktivít, ktoré sa odohrávali minulý semester.

Miriam Vansáčová a Ivan Dula sa aktívne venovali dňu červených skúšok. Cieľom tohto dňa bolo zvýšenie povedomia o ochorení AIDS, čo sa podarilo, keďže väčšina študentom o význame červenej stužky nemalo vedomosť.

Ďalšou aktivitou ŠR FZO v zimnom semestri bol Mikuláš. Adam Kopilec, Kristián Kriška, Miriam Vansáčová a Viktória Timková dostali pozitívnu odozvu od študentov FZO. Vyzbierané peniaze za vianočný punč, boli darované Klinike onkológie FNsP J.A.Reimana.

Zbierka pre zrakovo postihnuté deti, ktorú iniciovala Radka Valeková, bola ďalšou úspešnou aktivitou ŠR FZO, ktorá spolupracovala s katedrou dentálnej hygieny.

Všetci prítomný sa zhodli na tom, že aktivity v zimnom semestri 2022/2023, boli úspešne.

**K bodu 3: Zhotovenie plánu pre nasledujúci semester**

Gabriela Halčišáková, tajomníčka ŠR FZO navrhla opakovať burzu kníh, keďže minulý akademický rok, zožala veľký úspech u študentov FZO. Všetkých sedem členov odsúhlasilo tento nápad, ktorý by sa mal uskutočniť začiatkom marca, keďže je to mesiac kníh.

Následne podpredseda Kristián Kriška rozprúdil debatu ohľadom quizu, ktorý sa nepodarilo zorganizovať v predchádzajúcom semestri. Viktória Timková navrhla, aby si každý z zúčastnených pripravil tri špecifické otázky ohľadom svojho odboru, s čím bolo celé osadenstvo stotožnené.

Miriam Vansáčová následne predniesla nápad ohľadom celofakultnej „BBQ party“ v máji. Spoločne sa členovia ŠR FZO pustili do „brainstorming,“ z ktorého vyplynulo miesto konania (areál pravoslávneho chrámu). Zhoda padla aj pri tom, že účastníci by si sami zabezpečili potraviny, na túto udalosť.

**K bodu 4: Návrhy od študentov FZO**

Ivan Dula predložil žiadosť Kristíny Kutnej, ktorá sa chce stať členkou ŠR FZO. Jednohlasne bolo odsúhlasenie prijatie novej členky a dúfame, že nasledujúca spolupráca bude produktívna.

**K bodu 5: Diskusia**

Kristián Kriška, podpredseda ŠR FZO, by na nasledujúcej schôdzi chcel otvoriť tému ohľadom zvyšovania povedomia ŠR FZO.

**K bodu 6: Záver**

Na záver tajomníčka ŠR FZO avizovala, že nasledujúce kroky na ktorých sa ŠR FZO dohodla, budú v čo najbližšej dobe predstavené prodekanke pre vonkajšie vzťahy, rozvoj a marketing PhDr. Ľubomíre Lizákovej, PhD., MPH.; predsedníčke AS PhDr. Mgr. Jane Cinovej, PhD. a Mgr. Marcele Hudákovej povzbudivé slová k nasledujúcej činnosti ŠR FZO.

Adam Kopilec, predseda ŠR FZO, poďakoval študentskej rade za plodnú diskusiu a poprial jej veľa úspechov v nasledujúcom semestri.

V Prešove, 13.02.2023

Zapísala: Gabriela Halčišáková

Overili:

..... ...................................................

..... ...................................................